**Osnovna šola heroja Janeza Hribarja**

### **Cesta Notranjskega odreda 32**

**Stari trg pri Ložu**

tel: 01 707 12 50, fax: 01 707 12 60

**Podružnična šola** **Iga vas**

tel: 01 707 12 63

**Vrtec Polhek**

tel: 01 707 12 66, 01 707 12 67

Iga vas 01 707 12 68

 os.h-janeza-hribarja@guest.arnes.si

[www.oshjh-staritrg.si](http://www.oshjh-staritrg.si)

****

**LETNI DELOVNI NAČRT**

**VRTEC**

za šolsko leto **2020/21**

Stari trg pri Ložu, september 2020

LETNI DELOVNI NAČRT ZA VRTEC za šol. leto 2020/21

Letni delovni načrt je osrednji dokument, s katerim vrtec zagotavlja plansko, organizirano in sistematično uresničevanje širših dolgoročnih ciljev predšolske vzgoje, zadovoljevanje potreb otrok, staršev in zaposlenih ter okolja, v katerem živi in dela.

Letni delovni načrt se določa za vsako šolsko leto, sprejme ga Svet Osnovne šole heroja Janeza Hribarja Stari trg pri Ložu.

# PROSTORSKI POGOJI

Delo bo v letošnjem letu potekalo v petih oddelkih enote vrtca Stari trg in dveh oddelkih enote vrtca Iga vas.

Vrtec ima v igralnicah pritličja izhod na pokrito teraso. Ima tudi večnamenski prostor, ki ga uporabljamo za gibalne dejavnosti in razne prireditve.

Ob vrtcu je igrišče, opremljeno z igrali in zavarovano z ograjo.

Pohištvo je prilagojeno potrebam predšolskih otrok.

V enoti vrtca Iga vas so igralnice prilagojene otrokom prvega starostnega obdobja. Uporabljamo šolsko telovadnico. Ob vrtcu je igrišče z veliko travnate površine, za igro pa uporabljamo tudi asfaltirano dvorišče.

Vrtec je primerno opremljen z didaktičnimi in igralnimi pripomočki in omogoča dobre bivanjske pogoje.

*ZDRUŽEVANJE OTROK*

Zaradi gospodarnega in racionalnega poslovanja se ob zmanjševanju števila prisotnih otrok ali izvajanju vzdrževalnih del otroke iz različnih skupin združuje.

Do združevanja lahko prihaja med:

* jesenskimi počitnicami,
* božično novoletnimi prazniki,
* zimskimi počitnicami,
* prvomajskimi prazniki,
* poletnimi počitnicami.

*DELOVNI ČAS:*

enota Stari trg: od 5.30 do 16.00

enota vrtca Iga vas: 5.30 do 15.30

*ŠTEVILO ODDELKOV in OTROK v VRTCU*

|  |  |  |  |  |
| --- | --- | --- | --- | --- |
| oddelek | enota | letnik | število oddelkov | število otrok |
| 2 – 3 / homogen | Iga vas  | 2018/19 | 1 | 14 |
| 2 – 3 / homogen | Iga vas | 2018 | 1 | 14 |
| 1 – 2 / homogen | Stari trg  | 2019 | 1 | 14 |
| kombiniran | Stari trg  | 2017/18 | 1 | 17 |
| 3 – 4 / homogen | Stari trg | 2016/17 | 1 | 19 |
| 5 – 6 / homogen | Stari trg | 2015/16 | 1 | 24 |
| 5 – 6 / homogen | Stari trg  | 2014/15 | 1 | 22 |
| **skupaj** |  |  | **7** | **124** |

## V vrtec sta vključen dva otroka s posebnimi potrebami.

## *KADROVSKA ZASEDBA*

|  |  |
| --- | --- |
| Naziv delovnega mesta | Število delovnih mest |
| Vzgojitelj | 7 |
| Pomočnik vzgojitelja | 9 (dva za 4 ure) |
| Pomočnik ravnatelja vrtca, organizator prehrane, organizator ZHR, Cicibanove urice | 1 |
| Administrativno – računovodski delavec | 1 |
| Kuhar | 1 |
| Kuharski pomočnik | 1 |
| Perica | 0,25 |
| Čistilka | 1,10 |
| Svetovalni delavec | 0.23 |
| Spremljevalec OPP | 1 |
| Knjigovodja | 1 |

*STROKOVNI DELAVCI*

|  |  |  |
| --- | --- | --- |
| oddelek | vzgojiteljica | pomočnica vzgojiteljice |
| 2 – 3 / homogen | Urška Lah | Anita Veber |
| 2 – 3 / homogen | Jana srpan | Helena Bartol |
| 1 – 2 / homogen | Mirjam Štefančič | Lucija Truden |
| kombiniran | Valerija Škrbec | Fanika Vesel |
| 3 – 4 / homogen | Andreja Kandare | Katarina Truden |
| 5 – 6 / homogen | Karmen Kandare | Jana Mlakar |
| 5 – 6 / homogen | Darja Remec | Erika Komidar |

Za kritje sočasnosti in nadomeščanje sta zaposleni dve pomočnici vzgojiteljice in sicer za polovični delovni čas (Nataša Lavrič, Maruša Mršol).

Svetovalno delo in ure dodatne strokovne pomoči bo izvajala svetovalna delavka Nataša Lavrič.

DNEVNI PROGRAM VZGOJE IN VARSTVA

V vrtcu izvajamo program javnega vrtca. Glede na čas in trajanje organiziramo dnevni program vzgoje in varstva, ki traja za posameznega otroka od 6 do 9 ur. Osnovni program, skladen s Kurikulumom za vrtce, je zagotovljen vsem otrokom.

Progam glede na starostna obdobja

Vrtec izvaja dnevne programe, ki so namenjeni predšolskim otrokom od zaključka porodniškega dopusta staršev do vstopa v šolo:

* program za otroke prvega starostnega obdobja,
* program za otroke drugega starostnega obdobja.

Programi glede na trajanje - Izvajamo samo dnevni program, ki je namenjen otrokom od prvega leta starosti do vstopa v šolo.

Program glede na vsebino

* Kurikulum za vrtce – osnovni nacionalni dokument
* Navodilo h Kurikulumu za vrtce za izvajanje programov z OPP
* Program Korak za korakom - KzK (srečanje vsak mesec)

Programe izvajata vzgojitelj in pomočnik vzgojitelja. Dnevni program v oddelkih I. starostnega obdobja izvajata vzgojiteljica in pomočnica vzgojiteljice s sočasno prisotnostjo vsaj 6 ur dnevno, v oddelkih II. starostnega obdobja vsaj 4 ure, v kombiniranem oddelku pa je sočasnost 5 ur. Sočasna prisotnost vzgojiteljice in pomočnice vzgojiteljice se zagotavlja z urnikom posameznega zaposlenega in se preko leta spreminja zaradi organizacijskih potreb, vendar se načelno ne podaljša preko delovne obveze.

Vrtec vodi dnevno evidenco o prisotnosti zaposlenih.

Nadomeščanje delavcev v primeru odsotnosti z dela ureja pomočnica ravnateljice v soglasju z ravnateljico.

OBOGATITVENE DEJAVNOSTI

To so dejavnosti, ki sodijo v izvedbeni kurikulum posameznega vrtca in jih vrtec izvaja občasno, daljši ali krajši čas, odvisno od izvedbenega kurikuluma vrtca, interesa otrok in želja staršev. Načrtujejo in izvajajo jih strokovni delavci vrtca v času predpisane delovne obveznosti vzgojiteljev in pomočnikov vzgojiteljev in so skladne s cilji in načeli Kurikuluma za vrtce. Izvajajo se v okviru posameznega dne otrokovega bivanja v vrtcu.

Namen načrtovanja obogatitvenih dejavnosti je v čim večji meri uresničevati načela predšolske vzgoje (2. člen ZVrt), predvsem načelo enakih možnosti za otroke in starše, upoštevaje različnost med otroki ter pravice do izbire in drugačnosti ter kakovostna in pestra izvedba kurikuluma.

Dodatne stroške, ki so vezani na dejavnosti izven vrtca (prevozi, vstopnine…) plačajo starši. Za otroke, katerih starši stroškov ne morejo kriti, je potrebno zagotoviti brezplačno udeležbo.

Obogatitvene dejavnosti so:

* Pevski zborček
* Naravoslovne delavnice
* Telovadne urice
* Bralni nahrbtnik
* Angleške urice
* Obisk lutkovnega gledališča Ljubljana
* Obisk Kekčeve dežele
* Razvijanje predšolskih bralnih spretnosti - srečanja v šolski knjižnici
* Program Mali sonček

|  |  |  |  |
| --- | --- | --- | --- |
| vsebina | cilj | izvajalec | sodelujoči oddelki |
| Pevski zborček | Spodbujati veselje do petja in javnega nastopanja | Urška LahMirjam Štefančič | Otroci, ki bodo do konca leta dopolnili pet let |
| Naravoslovne delavnice | Spodbujanje za opazovanje, raziskovanje, eksperimentiranje in postavljanje hipotez | Hejdi Baraga | Vsi oddelki vrtca, razen najmlajših |
| Telovadne urice  | Spodbujanje otrok h gibanju in hkrati utrjevati zdravje | Aleš Ožbolt | Vsi oddelki vrtca, razen najmlajših |
| Bralni nahrbtnik | Povezovanje književnosti v vrtcu in doma ter ustvarjalno sooblikovanje besedilne stvarnosti | Strokovni delavci oddelkov | Oranžni, Vijolični, Rdeči in Modri polhki |
| Obisk lutkovnega gledališča Ljubljana | Doživljanje in spoznavanje dramskih del | Strokovne delavke  | Oranžni, Vijolični, Rdeči in Modri polhki |
| Obisk Kekčeve dežele | Prijetno doživljanje ob odkrivanju literarnih junakov | Darja RemecErika Komidar | Otroci, ki bodo jeseni odšli v šolo |
| Angleške urice | Preko igre seznanjati otroke s prvimi oz. osnovnimi angleškimi besedami | Polona Setnikar | Modri in Rdeči polhki |
| Srečanja v šolski knjižnici | Preko pisane besede razvijanje predšolskih bralnih sposobnosti | Leonida Zalar | Vsi oddelki, razen najmlajših |
| Mali sonček | Obogatiti program na področju gibanja v vrtcu s sodobnimi gibalnimi/športnimi vsebinami | Strokovne delavke oddelkov | Oddelki Zelenih, Oranžnih, Vijoličnih, Rdečih in Modrih polhkov |

PROJEKTI:

1. Državni projekti

Eko vrtec / šole

Vodja: Lucija Truden

Naravoslovna in matematična pismenost – NA-MA poti

Vodja: Urška Lah

Sodelujoči: Nataša Lavrič, Anita Veber, Valerija Škrbec, Lucija Truden, Tatjana Leskovec, Sonja Jozelj

Tradicionalen slovenski zajtrk

Vodja: Tatjana Leskovec

Sodelujejo: Vsi oddelki

1. Mednarodni projekt

Mehak prehod iz vrtca v šolo - Transition is our mission (Erasmus+)

Vodja: Mirjam Štefančič, Tatjana Leskovec

PROGRAM PRIREDITEV, PRAZNOVANJ IN DRUGIH DEJAVNOSTI

* teden otroka,
* praznični december (dežela Dedka Mraza, praznovanje veselega decembra po oddelkih),
* pustovanje po oddelkih v dopoldanskem času,
* nastopi otrok za starše po oddelkih,
* sodelovanje na prireditvi »S pesmijo na počitnice«,
* praznovanje rojstnih dni otrok,
* Cicikros,
* Noč knjige,
* prireditev ob zaključku šolskega leta.

|  |  |  |  |
| --- | --- | --- | --- |
| dejavnost | vsebina | vodja / sodelujoči | zunanji sodelavec |
| Prireditve ob tednu otroka in praznovanje jeseni | Nevsakdanje in zabavne dejavnosti otrok, jesenske delavnice | Strokovni delavci oddelkov | / |
| Novoletna prireditev | Pravljična dežela z obiskom Dedka Mraza | Andreja Kandare | / |
| Cicikros | Prijetno druženje z otroki iz vrtca Nova vas in Velike Lašče, tek | Tatjana Leskovec | Športno društvo Nadlesk |
| Zaključna prireditev  | Nastopi otrok v oddelkih ob zaključku šolskega leta | Andreja Kandare | / |
| S pesmijo na počitnice | Nastop pevskih zborov  | Urška LahMirjam Štefančič | / |
| Pustovanje | Pustno rajanje v večnamenskem prostoru v dopoldanskem času | Karmen KandareAnita Veber | / |
| Noč knjige | Z branjem in knjigo povezati vse generacije | Jana MlakarErika Komidar | / |

*DODATNE ZADOLŽITVE V OKVIRU DELOVNE OBVEZNOSTI STROKOVNIH DELAVCEV*

Vzgojiteljici in pomočnici vzgojiteljice s 30 let delovne dobe, od tega najmanj 20 let v vzgoji in izobraževanju, se vzgojno delo z otroki zmanjša za 2 uri.

|  |  |
| --- | --- |
| zadolžitev | odgovoren |
| skrb za športni kabinet | vsi strokovni delavci |
| skrb za male ritmične instrumente | Darja Remec |
| odgovornost za AV sredstva (projektor, kamera, računalniki, fotoaparat…) | Darja Remec |
| skrb za urejeno okolje | vsi zaposleni |
| urejenost knjižnice | Karmen Kandare |
| urejenost zbornice | Karmen Kandare |
| skrb za urejenost hišice na igrišču | vsi strokovni delavci |

VZGOJNE DEJAVNOSTI ZA OTROKE, KI NISO VKLJUČENI V VRTEC

Cicibanove urice – namenjene so otrokom od tretjega leta starosti pa do vstopa v šolo. Letni obseg na oddelek je 120 ur. Potekale bodo dvakrat tedensko.

Otroke, ki niso vključeni v vrtec bomo občasno vključevali v razne dejavnosti:

* novoletne prireditve,
* delavnice,
* pevski zbor,
* pustovanje.

PREDNOSTNA NALOGA

V tem šolskem letu bo potekala naslednja prednostna naloga:

* Gremo ven!

V lanskem šolskem letu smo začeli s prednostno nalogo **Gremo ven**. Glavni cilj je bil, da z otroki preživimo čim več časa na prostem, tudi izven igrišča. Iskali smo različne možnosti kvalitetnega preživljanja časa na prostem. Pri tem smo upoštevali različne možnosti, ki nam jih ponuja narava.

V letošnjem letu si želimo izboljšati vsebino prednostne naloge Gremo ven. Trudili se bomo, da bi del usmerjenih zaposlitev prenesli izven igralnic vrtca, v gozd, na travnik.

Travnik in gozd otrokom omogoča mnogo priložnosti in izzivov za opazovanje in raziskovanje.

SAMOEVALVACIJA oz. UGOTAVLJANJE KAKOVOSTI VRTCA

Zavedamo se, da je ugotavljanje kakovosti zelo pomemben vidik izboljševanja oz. zagotavljanja kakovosti dela v vrtcu.

# Delo v vrtcu že ves čas skušamo izboljševati, nadgrajevati. V letošnjem letu bomo nadaljevali oz. nadgrajevali prednostno nalogo Gremo ven. Strokovne delavke bodo v mesecu septembru oblikovale akcijske načrte na ravni vrtca in na ravni oddelkov, naredile posnetek trenutnega stanja. Večkrat letno bodo preverjale napredek otrok in vse ugotovitve tudi beležile.

*OTROKOM ŽELIMO ZAGOTOVITI:*

- varno, zdravo, prijetno in razumevajoče okolje,

- prijazne, kvalitetne, strpne in sproščene medsebojne odnose,

- z igro ter raznovrstnimi dejavnostmi in vsebinami ustvariti spodbudno okolje za uspešen otrokov razvoj,

- spodbuditi ustvarjalnost in otroško domiselnost,

- omogočiti prijetno čustveno doživljanje ter prepoznavanje in izražanje svojih čustev,

- skozi igro razvijati sproščenost, igrivost, spontanost in samostojnost.

*NAČELA PREDŠOLSKE VZGOJE*

 - demokratičnost,

 - pluralizem,

 - avtonomnost, strokovnost in odgovornost zaposlenih,

 - enake možnosti za otroke in starše, upoštevanje različnosti med otroki,

 - pravice do izbire in drugačnosti in

 - ohranjanje ravnotežja med raznimi vidiki otrokovega telesnega in duševnega razvoja.

*CILJI PREDŠOLSKE VZGOJE*

* razvijati sposobnosti razumevanja in spremljanja sebe in drugih – razvijati lastno identiteto,
* razvijati sposobnosti za dogovarjanje, upoštevanje različnosti in sodelovanje v skupinah,
* razvijati sposobnosti prepoznavanja čustev in spodbujati čustveno doživljanje in izražanje,
* ustvarjati pozitivno čustveno in socialno klimo na osnovi pozitivnih interakcij,
* uvajanje v demokratizacijo medsebojnih odnosov in vzpostavljanje partnerskega odnosa na različnih nivojih,
* negovati radovednosti, raziskovalnega duha, domišljije in intuicije ter razvijanje neodvisnega mišljenja,
* spodbujati jezikovni razvoj za učinkovito in ustvarjalno uporabo govora, kasneje pa tudi branja in pisanja,
* spodbujanje doživljanja umetniških del in umetniškega izražanja,
* posredovanje znanj z različnih področij znanosti in iz vsakodnevnega življenja,
* razvijati gibalne sposobnosti in spretnosti,
* razvijati samostojnost pri higienskih navadah in pri skrbi za zdravje.

*LETNI CILJI VRTCA*

Poleg ciljev, ki jih določa Zakon o vrtcih in Kurikulum za vrtce, bomo sledili tudi sledečim ciljem:

* zagotavljali učno okolje, ki prispeva k dobremu počutju vsakega otroka,
* ob spodbudnem učnem okolju omogočili otrokom spoznavanje jezika in zavedanje o rabi jezika kot sredstvu za izražanje svojih misli, opisovanje svojih in drugih dejanj, stanj in pojavov,
* izvajali dejavnosti na prostem,
* spodbujali izmenjavo primerov dobre prakse med strokovnimi delavkami z medsebojnimi kolegialnimi hospitacijami ter tako dvigovati kakovost vzgojno izobraževalnega dela in omogočati poklicni razvoj zaposlenih,
* gradili učečo se skupnost,
* spodbujali timsko delo,
* spodbujali in omogočati delo v različnih projektih,
* spodbujali sodelovanje z okoljem,
* spremljali otrokov razvoj,
* poglabljali ISSA standarde s poudarkom na strategijah poučevanja,
* sodelovali na prireditvah v kraju.

*STROKOVNI ORGANI VRTCA*

1. *Pedagoška konferenca* – načrtujemo 2-3 pedagoške konference. Konference vodi pomočnica ravnateljice oz. ravnateljica.
2. *Strokovni aktiv* - namenjen je načrtovanju in evalvaciji vzgojno-izobraževalnega dela, tekoči problematiki, načrtovanju in evalvaciji projektov ter delovnim srečanjem.

Aktivi bodo potekali enkrat mesečno oz. po potrebi, in sicer vsako tretjo sredo v mesecu.

Aktivi bodo po potrebi razdeljeni na prvo in drugo starostno obdobje.

1. *Učeča se skupnost*: namenjena spremljanju metodologije KzK. Učeča se skupnost bo potekala vsak zadnji ponedeljek v mesecu.
2. *Sestanki tandema* - namenjeni so načrtovanju in evalvaciji dela v oddelku in bodo

potekali 1x tedensko oz. po potrebi.

Vodja aktiva: Jana Srpan

Vodja učeče se skupnosti: Nataša Lavrič, Valerija Škrbec

Vodja za strokovna srečanja s šolo: Valerija Škrbec

*HOSPITACIJE V ODDELKU*

Hospitacije bodo usmerjene. Poudarek bo na upoštevanju prednostne naloge vrtca ter na izbranemu področju ISSA pedagoških standardov KzK.

Nadaljevali bomo tudi z medsebojnimi hospitacijami, ki bodo ciljno naravnane.

##### *SODELOVANJE S STARŠI*

Zavedamo se, da je sodelovanje vrtca in staršev nujen pogoj za dobro počutje otrok in kvalitetno delo. V ta namen bomo organizirali različne oblike sodelovanja:

* prvi roditeljski sestanek za starše otrok novincev,
* ob vstopu v vrtec omogočamo postopno uvajanje otroka v vrtec ob prisotnosti staršev,
* uvodni ter zaključni roditeljski sestanek,
* pogovorne ure (pogovorne ure bosta vodili vzgojiteljica in pomočnica vzgojiteljice),
* neposredno sodelovanje staršev pri vzgojnem delu,
* skupna praznovanja,
* vsakodnevna komunikacija in priložnostni pogovori z vzgojiteljico in pomočnico vzgojiteljice, pomočnico ravnateljice in ravnateljico.
* skupni izleti, ogledi predstav, obiski prireditev,
* pomoč pri zbiranju raznega materiala,
* predavanja za starše,
* športni popoldnevi.

Neposredno sodelovanje s starši bomo izboljšali z ustreznejšim in boljšim pretokom informacij. Vsa obvestila in dogovori bodo izobešeni na oglasni deski v vrtcu ter na spletni strani vrtca.

Preko oglasnih desk bomo starše obveščali o dejavnostih v oddelku.

Pogovorne ure za starše bodo potekale vsak prvi torek v mesecu.

###### SODELOVANJE S ŠOLO

* sodelovanje s prvo triado,
* sodelovanje pri skupnem projektu TIM (Erasmus +),
* skupne prireditve (S pesmijo na počitnice),
* sodelovanje s šolsko knjižnico.

*SODELOVANJE Z DRUGIMI VRTCI*

* Vrtec Nova vas (Cici kros)
* Vrtec Latvija
* Vrtec Sisak

##### *SODELOVANJE Z ZUNANJIMI INŠTITUCIJAMI*

Sodelovali bomo z:

* Ministrstvom za izobraževanje, znanost in šport
* Zavodom RS za šolstvo
* Zavodom za zdravstveno varstvo
* Pedagoškim inštitutom
* Zdravstvenim domom – zobozdravstvena preventiva
* Knjižnico Maričke Žnidaršič
* Centrom za socialno delo
* Občino Loška dolina
* Športnim društvom Nadlesk
* Medgeneracijskim centrom

ŠTUDIJSKA SREČANJA

Naslov študijskih srečanj za predšolsko vzgojo v šolskem letu 2020/21 bo **“Priložnosti in izzivi učenja v sodobnem času z vidika otrok in odraslih«**.

V okviru naslova letošnjih srečanj bo glavna tema osvetliti vlogo odraslih in pomen odnosne kompetence v vrtcu, pomen raznolikosti učenja, učenja z raziskovanjem, učenja skozi zgodbe, idr. ter igre, ki na najbolj naraven način združuje temeljna načela predšolske vzgoje.

Organizacija in vsebina študijskih srečanj:

* potekala bodo na daljavo,
* srečanja bodo potekala od 17. avgusta 2020 do 30. septembra 2020, z izjemo prvih dveh tednov v septembru, ko srečanj ne bo, zaradi uvajanja otrok v vrtec.
* vseh študijskih srečanj bo 45, od tega 2 za svetovalne delavce vrtcev.

**V okviru Pedagoškega inštituta** bomo sodelovali v Mreži vrtcev.

Koordinatorki v mreži bosta Nataša Lavrič in Valerija Škrbec. Vse strokovne delavke se bodo udeležile medregijskih delavnic.

Področje, ki ga bomo poglabljali je: **Profesionalni razvoj.**

###### MENTORSTVO DIJAKOM IN ŠTUDENTOM

Dijakom in študentom bomo omogočili opravljanje praktične pedagoške prakse. Nudili bomo mentorstvo pri opravljanju praktičnega dela in praktičnih nastopov.

Mentorstvo se bo določalo sproti, glede na potrebe.

*PROMOCIJA VRTCA*

Strokovne delavke bodo objavljale članke v lokalnem glasilu Obrh, kjer imamo svoje strani Polhkove novičke (vodje oddelkov).

Preko spletne strani bomo starše in javnost obveščali o vseh pomembnih dejavnostih, ki se bodo odvijale v vrtcu.

Sodelovali bomo na javnih prireditvah, ki jih bomo organizirali sami ali v sodelovanju z osnovno šolo in občino Loška dolina.

Ob tednu otroka bomo organizirali dan odprtih vrat.

# PREDVIDENE IZBOLJŠAVE ZA IZVAJANJE PROGRAMOV

* nabava otroške in strokovne literature,
* didaktična sredstva,
* različen likovni material,
* zaščitna ograja na igrišču Iga vas,
* posteljnina, slinčki..

###### STROKOVNO IZOBRAŽEVANJE STROKOVNIH DELAVCEV

* Mreža vrtcev Kzk
* Medregijska srečanja KzK
* Študijska srečanja
* Izobraževanje po katalogu izobraževanj (izhajajoča vsebina iz prednostnih nalog vrtca)

Ravnateljica Pomočnica ravnateljice

Sonja Jozelj Tatjana Leskovec